C 214/130
HU
Az Európai Unió Hivatalos Lapja
2023.6.16.
2023. január 19., csütörtök
52.
üdvözli, hogy az EBB a digitalizációs stratégiára, az információbiztonsági kockázatkezelésre és a kiberbiztonságra összpontosít, valamint üdvözli az EBB-csoport digitális törekvésekkel (IKT) kapcsolatos stratégiájának 2021. májusi elfogadását; emlékeztet arra, hogy a kibertámadások működési, reputációs és jogi kockázatokkal járhatnak; elvárja, hogy az EBB fogadjon el egy cselekvési tervet, amely magában foglalja mind a kibertámadások elleni védekezést, mind a kibertámadások utáni helyreállítást, és konkrét elérendő eredményeket és egyértelmű mutatókat tartalmaz, valamint hogy mozdítsa elő az erős kiberbiztonsági kultúrát a munkavállalók körében; 53. megállapítja, hogy az EBB, a Bizottság és a Számvevőszék 2021. november 11-én megújította a háromoldalú megállapodást; sajnálja, hogy a felülvizsgált megállapodás nem nyújtja azt átfogó megoldást, amelyet a Parlament kért; üdvözli azonban, hogy az új megállapodás lehetővé teszi az ellenőrzött EBB-dokumentumokhoz való jobb hozzáférést és azok észszerűsítését; megismétli, hogy a Számvevőszéknek teljes körű hozzáféréssel kell rendelkeznie a kizárólag az uniós politikák végrehajtását célzó EBB-műveletekkel kapcsolatos valamennyi információhoz; 54. megjegyzi, hogy 2021-ben az EBB panaszmechanizmusa 64 új ügyet regisztrált (a 2020-as 77-hez képest), 107 ügyet dolgozott fel (a 2020-as 137-hez képest), és 64 ügyet zárt le (a 2020-as 94-hez képest); arra bátorítja az EBB-t, hogy kövesse nyomon a panaszmechanizmus ajánlásait, és tegyen intenzív erőfeszítéseket az érdekelt felek elérése érdekében, hogy személyre szabott rendezvényeket kínáljon; 55. felhívja az EBB-t annak biztosítására, hogy panasztételi mechanizmusa hozzáférhető, hatékony és független legyen annak érdekében, hogy képes legyen feltárni és orvosolni az EBB-hez kapcsolódó projektek során esetlegesen elkövetett emberi jogi jogsértéseket; 56. tudatában van annak, hogy a Főfelügyelet visszaélések kivizsgálásával foglalkozó osztálya (IG/IN) egy belső testület, amely vizsgálatokat indít a csalás elleni politika keretében meghatározott visszaélésekkel kapcsolatban annak érdekében, hogy az EBB-csoport számára érdemi információkat és ajánlásokat nyújtson, amelyek az EBB döntéshozatali folyamatának alapjául szolgálnak; 57. megjegyzi, hogy a Covid19-világjárvány jelentette kihívások immár két egymást követő évben hatást gyakoroltak a Főfelügyelet illetékes osztályának tevékenységeire, aminek eredményeként kevesebb panasz érkezett (2021-ben 174, 2020-ban 183), kevesebb vizsgálatra került sor (2021-ben 5, 2020-ban 10), és kevesebb ajánlást és véleményt adtak ki (2021-ben 45, 2020-ban 52), és több ügyet zártak le, 2021-ben 204-et és 2020-ban 195-öt; 58. megállapítja, hogy 2021-ben jelentősen csökkent azon esetek száma, ahol a vizsgálatot követően megalapozottá váltak a vádak (a 2021-ben indított 67 vizsgálatból 17 eset volt megalapozott, míg a 2020-ban indított 91 vizsgálatból 37 eset, ami csökkenést jelent, mégpedig 41 %-ról 25 %-ra); 59. üdvözli az EBB és a Bűnüldözési Együttműködés Európai Uniós Ügynöksége (EUROPOL) közötti munkamegálla­ podás 2021. október 29-i aláírását, amely az EBB-csoport finanszírozásához kapcsolódó kockázatok hatékonyabb megelőzéséhez és felderítéséhez vezethet; 60. üdvözli az ajánlások és vélemények nyomon követésére és az azokról szóló jelentéstételre szolgáló új rendszer létrehozását; felkéri az EBB IG/IN-t, hogy részletesebben számoljon be a Parlamentnek a vizsgálatai eredményéről; kéri, hogy az EBB IG/IN éves jelentése – az esettanulmányok puszta elmondásán túlmenően – térjen ki az általa vizsgált esetek pénzügyi hatásaira, hogy értékes betekintést nyújtson a pénzügyi érdekek védelmének értékeléséhez, beleértve a pénzügyi, működési és reputációs kockázatok EBB általi értékelését annak eldöntésekor, hogy helyénvaló-e vizsgálatot indítani e célból; 61. nagyra értékeli a proaktív feddhetetlenségi felülvizsgálatokat végző egység folyamatos munkáját, és ösztönzi az EBB kizárási képességei, a Bizottság korai felismerési és kizárási rendszere és más érintett szereplők – például az Európai Csalás Elleni Hivatal (OLAF) szabálytalanságkezelő rendszerének adatbázisa és az ARACHNE kockázatértékelő eszköz – közötti megerősített együttműködést az Unió pénzügyi érdekeinek védelme szempontjából alapvető fontosságú csalásmegelőzési és -felderítési tevékenységek fokozása érdekében; 62. emlékezteti az EBB-t, hogy kettős jellege (uniós szerv és pénzügyi intézmény) még fontosabbá teszi, hogy igazodjon az uniós joghoz, és hogy a megfelelő irányítást, folyamatokat és mechanizmusokat következetesen az uniós normákkal és kritériumokkal összhangban kell megtervezni, végrehajtani és betartani, ezeket megfelelően integrálni kell az uniós normákkal és kritériumokkal; ezután következik a többi uniós szolgálat, amelyekkel az EBB gyakori kapcsolatban áll;